Správa zo zahraničnej pracovnej cesty
1.  Účastník ZPC:
Jozef Jurkovič, riaditeľ odboru vysokoškolského vzdelávania

2.  Zahraničná pracovná cesta:
Belgicko, Brusel, 21. - 22. 2. 2016, otváracie spoločné stretnutie pracovných skupín ET 2020 a pracovné stretnutie skupiny pre modernizáciu vysokého školstva

3.  Rámcový program obytu:
21.02. 2016 – transfer na miesto rokovania
22. 02. 2016 – spoločné zahájenie činnosti pracovných skupín
			- úvodné stretnutie pracovnej skupiny pre modernizáciu vysokého školstva
		- návrat do SR
4.  Stručný priebeh rokovaní, resp.  študijného pobytu:
Išlo o historicky prvé spoločné stretnutie všetkých pracovných skupín. Po otváracom príhovore eurokomisára Navracsicsa, ktorý zdôraznil koncepciu práce pracovných skupín, priority z pohľadu EK a potenciál kooperácie členských štátov.  Nasledovala plenárna diskusia o systéme práce pracovných skupín, výmena pohľadov na skúsenosti z prechádzajúceho obdobia a najmä pre nových členov ozrejmenie mechanizmov pracovnej skupiny  - účastníci nezastupujú jednotlivé štáty a inštitúcie z hľadiska vyjadrovania ich oficiálnych postojov a stanovísk, ale vytvára sa pre nich priestor na diskusiu o riešení problémov, ktorým čelia, hľadaniu riešení a pod. 
Popoludní sa uskutočnilo úvodné stretnutie samotnej pracovnej skupiny pre modernizáciu vysokého školstva. V rámci pracovnej skupiny je identifikovaných šesť nosných tém (relevantnosť, inovácie, inklúzia, učenie, internacionalizácia a udržateľné investície a systém riadenia. I keď jednotlivé témy sú vzájomne prepojené, je potrebné identifikovať preferencie pre témy, na ktoré sa zameria pracovná skupina a PLA. Súčasne s ohľadom na disemináciu je model nastavený tak, aby PLA a výstupy z nej mohli byť využité na stretnutí generálnych riaditeľov prípadne stretnutiach na vysokej úrovni. Práve koncept obojstrannej spätnej väzby medzi jednotlivými úrovňami a ale aj pracovnými skupinami navzájom bol dávaný do popredia aj v rannom bloku. Zamestnanci EK nás stručne informovali o PLA, ktorá sa uskutoční tento týždeň v Bruseli a nasledujúcich aktivitách v Holandsku. 
Neformálne sme diskutovali o možnosti usporiadania PLA na tému DG počas nášho predsedníctva, predbežne jeden zo štátov prejavil záujem, bude to potrebné ešte dohodnúť. Na zváženie je organizácia PLA v budúcnosti na Slovensku, organizujúci štát zabezpečuje miesto rokovania a stravu, ostatné náklady na ubytovanie, expertov hradí EK.
So zamestnancami komisie sme prediskutovali ďalší postup ohľadne prípravy programu DG počas SK PRES. V najbližších týždňoch začneme komunikovať detaily v súvislosti s prípravou žiadosti o grant.
5.  Odporúčané závery:
- po preklade výstupov z pracovnej skupiny za predchádzajúce obdobie zabezpečiť jeho distribúciu relevantným subjektom
- komunikovať ohľadne PLA v súvislosti s SK PRES
- na pravidelnej báze komunikovať s členmi ostatných PS, hlavne prierezových /digital skills, Parížska deklarácia/
- zvážiť zorganizovanie PLA v 2017/2018
6.   Prehľad prinesenej dokumentácie a miesto jej uloženia
Bezpredmetné.
7.   Osobitne vyhodnotený očakávaný prínos ZPC
Išlo o úvodné stretnutia v rámci ktorého sa nastavovali priority práce pracovnej skupiny. Z mojej strany bola preferencia daná na rozpracovanie témy regionálnej spolupráce (SK PRES téma), zavadzanie systému úplnej kalkulácie nákladov a systém riadenia a presadzovania verejného záujmu v činnosti inštitúcií. Limitácia bola na tri témy. Okrem toho som mal možnosť sa dozvedieť informácie o ostatných pracovných skupinách a neformálne prediskutovať ďalší postup v príprave DG počas SK PRES. Cesta splnila svoj účeľ.
8.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete
Správu vypracoval: Jozef Jurkovič
Dátum: 23.2.2016
Správu schválil:  Peter Plavčan